laion/Wikipedia-Exotic huggingface dataset:
হাতেম আলী খান

হাতেম আলী খান (জন্ম: ১৯০৪ - মৃত্যু: ১৯৭৭) একজন যুক্তফ্রন্ট[স্থায়ীভাবে অকার্যকর সংযোগ] দলীয় রাজনীতিবিদ ও পাকিস্তানের জাতীয় পরিষদের সাবেক সদস্য। হাতেম খান ১৯০৪ সালের ২৪ নভেম্বর জন্মগ্রহণ করেন। তার জন্মভূমি ব্রিটিশ ভারতের বাংলা প্রদেশের টাঙ্গাইল জেলার গোপালপুর উপজেলায়। তার পিতা নায়েব আলী খান ছিলেন স্থানীয় জমিদার। ১৯২০ সালে তিনি হেমনগর শশীমুখী উচ্চ ইংরেজি বিদ্যালয় থেকে মাধ্যমিক পাশ করেন ও তার পরের বছর কলকাতার রিপন কলেজে ভর্তি হন। এই সময় তার সাথে সূর্য সেন, কাজী নজরুল ইসলাম এবং অন্যান্য ব্যক্তিদের পরিচয় হয়। তিনি বাংলার অধিকার আদায়ের জন্য কাজ করেন। ১৯২৪ সালে রিপন কলেজ থেকে উচ্চ মাধ্যমিক পাশ করেন। জমিদারদের অত্যাচারের বিরুদ্ধে তিনি সংগ্রাম শুরু করেন। তিনি সর্বহারা নামে একটি সাময়িকী প্রকাস করেন।তারপর তিনি দুই বা এর অধিক সাময়িকী প্রকাশ করেন, সাময়িকীর নাম ছিলো চাষী-মজুর ও দিন-মজুর। ১৯২৬ সালে বিএ এবং ১৯২৮ সালে এমএ ডিগ্রি অর্জন করেন। ১৯২৭ সালে তিনি কারিমুন্নেসাকে বিয়ে করেন। তাদের ৬ জন সন্তান আছে। তার সংগ্রামী জীবনে তিনি একাধিক বার কারানির্যাতন ভোগ করেছেন। ১৯৩৩ সালে তিনি কলকাতা থেকে তিনি তার গ্রামে ফিরে আসেন। ১৯৪৬ সালে চলমান তেভাগা আন্দোলনে তিনি তার গ্রামে আন্দোলনের নেতৃত্ব দেন। তিনি নিজ জেলা টাঙ্গাইল ছাড়াও রংপুর, দিনাজপুর, রায়পুর ও মুন্সীগঞ্জ অঞ্চলের তেভাগা সংগঠনে কাজ করেন নিষ্ঠার সাথে। কলিকাতা থেকে ‘সর্বহারা’ পত্রিকা প্রকাশ করেন। এরপর তিনি ‘চাষি-মজুর’, দিন-মজুর’ নামে দুইটি পত্রিকা প্রকাশ করেন। একই সঙ্গে তিনটি (বলরামপুর, নলিন ও ধূবলিয়া) হাইস্কুলের হেডমাস্টার হিসেবে দায়িত্ব পালন করেন (১৯৪২)। ১৯৫০ সালের দাঙ্গায় হাজার হাজার মুসলিম আসাম, ত্রিপুরা ও পশ্চিমবঙ্গ থেকে পূর্ব পাকিস্তানে প্রবেশ করে। হাতেম খান তাদের জন্য কাজ শুরু করেন। ১৯৫৪ সালের নির্বাচনে গোপালগঞ্জ থেকে যুক্তফ্রন্টের প্রার্থী হিসেবে সংসদ সদস্য নির্বাচিত হন। ১৯৭৬ সালে তিনি কেন্দ্রীয় কৃষক সমিতির চেয়ারম্যান নিযুক্ত হন। হাতেম আলী খান ১৯৭৭ সালের ২৪ অক্টোবর মৃত্যুবরণ করেন। "প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৯।  "হাতেম আলী খান"। Tangail Info। মার্চ ২২, ২০১৬। সংগ্রহের তারিখ ২০১৬-১০-২২। [স্থায়ীভাবে অকার্যকর সংযোগ]
কমলা চট্টোপাধ্যায়

কমলা চট্টোপাধ্যায় (২৪ মে ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন। কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়। ১৯২৯ সালে ম্যাট্রিক পাস করেন ময়মনসিংহ বিদ্যাময়ী স্কুল থেকে। কলকাতার স্কটিশ চার্চ কলেজে ভর্তি হন। ১৯৩১ সালে আই.এ পাশ করেন। ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে সাইমন কমিশন উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন। ত্রৈলোক্যনাথ চক্রবর্তী (২০০৪)। জেলে ত্রিশ বছর, পাক ভারতের স্বাধীনতা সংগ্রাম,। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।  কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৫২-৫৩। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
সহজাত প্রবৃত্তি

সহজাত প্রবৃত্তি কী? সাধারণ অর্থে দেহের দাবীকে প্রবৃত্তি এবং আত্মাকে বিবেক বলা হয়ে থাকে । মানুষ যখনি বিবেকের বিপরীতে কাজ করে তখন সে তাকে দংশন করে থাকে । সহজাত প্রবৃত্তি একটি জাতির অন্তর্ভুক্ত সবার মধ্যেই বিদ্যমান থাকে, শুধু ব্যক্তিবিশেষ বা প্রাণীবিশেষের নয় এবং এদের সহজাত প্রবৃত্তি বলা যায় না । ধূমপান, চা-পান মাদকদ্রব্য বা নেশাদ্রব্য গ্রহণ ইত্যাদি এগুলো জন্মগত নয় বা বংশপরম্পরায় উত্তরাধিকার সূত্রে প্রাপ্ত নয় ।এসব প্রবৃত্তি নিজের চেষ্টায় অর্জিত হয়। কিন্তু পাখির বাসা তৈরি করার প্রবৃত্তি, শিশুর স্তন্য পানের প্রবৃত্তি-এগুলো হলো সহজাত প্রবৃত্তি । প্রাণী এগুলো উত্তরাধিকার সূত্রে লাভ করে । মানুষের মধ্যে এমন কতকগুলো সহজাত প্রবণতা আছে যেগুলো মানুষের কি ব্যক্তিগত, কি সমষ্টিগত সব রকম চিন্তা এবং কার্যের প্রয়োজনীয়তার উৎস । মাঝে মাঝে মনুষ্যত্বের প্রাণীর আচরণের মধ্যে এমন অসঙ্গতি লক্ষ্য করা যায় যে তার কোনো ব্যাখ্যা খুঁজে পাওয়া যায় না । কোনো কোনো ক্ষেত্রে বানর তার মৃত সন্তানের মৃতদেহটি বহন করে দিনের পর দিন ঘুরে বেড়ায় । সহজাত প্রবৃত্তি হল কোন জীবের আচরণের একটি অংশ। স্নায়ুবিক প্রক্রিয়াসম্পন্ন প্রাণীরা সহজাত প্রবৃত্তি নিয়ে জন্মায়। এটি জন্মগতভাবে উত্তরাধিকারসূত্রে প্রাপ্ত, অর্জিত নয়। তবে, পরিভাষাটির দ্বারা সংবেদী অঙ্গের ক্রিয়া-প্রতিক্রিয়াকে বোঝায় না, স্বয়ংক্রিয় স্নায়ুবিক ব্যবস্থার স্বাভাবিক কর্মপ্রক্রিয়া এতে অন্তর্ভুক্ত নয়।এটি হচ্ছে কোন প্রজাতির সকল সদস্যদের এমন কোন স্বভাব যা ওই প্রজাতির সকল সদস্য-ই দেখায়(common to all members of a given species)। আর এই আচরণ দেখানোর জন্য ওই প্রজাতির সদস্যদের তা শিখতে হয় না(unlearned)। যেমন: আমরা যদি যেকোন একটি প্রজাতির কথা চিন্তা করি, যেমন: হতে পারে ছাগল বা ভেড়া। কোন ছাগল বা ভেড়া যখন বাচ্চা জন্ম দেয়, তখন ওই সদ্যোজাত বাচ্চাটি তো জানার কথা নয়, যে, তার খাবার কোথায় আছে, কিন্তু সে তা জানে। সে তার মা এর স্তন্য চেনে এবং সেখান থেকে গিয়ে স্তন্যপান করে। এটাই হচ্ছে প্রবৃত্তি। কারণ প্রজাতির সকল সদস্য-ই এই আচরণ দেখায়। এভাবে প্রত্যেক প্রাণী প্রজাতির আলাদা আলাদা প্রবৃত্তি আছে। যেমন কচ্ছপ এর ডিম ফোটার পর কচ্ছপ ছানারা পাহাড়ের দিকে না গিয়ে সাগরের দিকে যায়। দেখা গেছে, তারা সমুদ্রের আওয়াজ সহজাতভাবেই চিনতে পারে এবং সে দিকেই যায়। এটা তারা প্রবৃত্তিগতভাবেই করে থাকে। কচ্ছপছানারা এটাও জানে কোথায় তাদের খাবার আছে, কীভাবে সাঁতার কাটতে হবে তাও তারা জানে। অর্থাৎ, কোন প্রাণী প্রবৃত্তিগতভাবে যা জানে, তা তাকে শিখিয়ে দিতে হয় না, সে তা স্বয়ংক্রিয়ভাবে-ই জানে। আমরা শিকারি প্রাণীদের উদাহরণ দিতে পারি। তারা প্রবৃত্তিগতভাবেই জানে, কীভাবে শিকার করতে হয়। মানুষের বর্তমান সময়েরন প্রবৃত্তি বর্তমান পরিবেশ ও পরিস্থিতির ওপর দৃষ্টি দিলে দেখা যায় যে, মানুষ বিভিন্নভাবে ও নানান পদ্ধতিতে প্রবৃত্তির অনুসরণ করছে । কারো আছে সম্পদের মোহ, কারো আছে অভিজাত পোশাক-আশাকের লোভ, কারও আছে বাড়ি-গাড়ি ও ঐশ্বর্যের সীমাহীন আকাঙ্খা । কারও আছে ক্ষমতার লোভ । কারো আছে খেল-তামাশা ও গান-বাজনার অধীর আগ্রহ ইত্যাদি । প্রবৃত্তি মানুষের এ কামনা-বাসনাকে অতি সুন্দর ও আকর্ষণীয় করে পেশ করে । তেমনিভাবে ভোগবাদ, বিলাসিতা, অহমিকা, অহংকার, ক্ষমতার লোভ, দাপট, অন্যায়, অত্যাচার, দুর্নীতি ইত্যাদি হলো প্রবৃত্তির অবিচ্ছেদ্য অঙ্গ ও বৈশিষ্ট্য । আর এগুলো হলো প্রবৃত্তি চরিতার্থ করার উপকরণ । যাদের মধ্যে প্রবৃত্তি প্রবল হয়, তারা মন্দ কাজের দিকে বেশি আকর্ষিত হয় । আর যত প্রকার আকর্ষণীয় খারাপ কাজ আছে, সবগুলোতেই তারা লিপ্ত হয় । কারণ এতে রয়েছে আনন্দ । বিবেক সেখানে পরাজিত । যাদের মধ্যে বিবেক প্রবল, তারা মন্দ কাজ থেকে বিরত থাকে, আর ভালো কাজ করে ।
শার্লক হোমস: আ গেম অব শ্যাডোস

শার্লক হোমস: আ গেম অব শ্যাডোস ২০১১ সালে মুক্তিপ্রাপ্ত একটি অ্যাকশন-রহস্য ধাঁচের চলচ্চিত্র। এটি Arthur Conan Doyle সৃষ্ট শার্লক হোমস চরিত্রের উপর ভিত্তি করে নির্মিত। চলচ্চিত্রটি পরিচালনা করেছেন গাই রিচি এবং প্রযোজনা করেছেন জোয়েল সিলভার, লিওনেল উইগ্রাম, সুজান ডাউনি ও ড্যান লিন। চলচ্চিত্রটির রচয়িতা হলেন Mulroney ও কাইরন Mulroney। এটি ২০০৯ সালে মুক্তি পাওয়া শার্লক হোমস এর একটি সিকুয়্যাল চলচ্চিত্র। এই চলচ্চিত্রে শার্লক হোমস চরিত্রে অভিনয় করেন রবার্ট ডাউনি জুনিয়র এবং ড. জন ওয়াটসন চরিত্রে জ্যুড ল। ছবিটি ১৬ ডিসেম্বর ২০১১ সালে মার্কিন যুক্তরাষ্ট্রে ও যুক্তরাজ্যে মুক্তি পায়। "Sherlock Holmes: A Game of Shadows (12A)"। ফিল্ম ক্লাসিফিকেশন ব্রিটিশ বোর্ড। সংগ্রহের তারিখ ১ ডিসেম্বর ২০১১।  Kaufman, Amy; Fritz, Ben (১৫ ডিসেম্বর ২০১১)। "Movie Projector: 'Sherlock,' 'Alvin' sequels kick off holiday season"। লস অ্যাঞ্জেলেস টাইমস। ট্রিবিউন কোম্পানি। সংগ্রহের তারিখ ১৫ ডিসেম্বর ২০১১।  Sherlock Holmes: A Game of Shadows বক্স অফিস মোজো উইকিমিডিয়া কমন্সে শার্লক হোমস: আ গেম অব শ্যাডোস সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে শার্লক হোমস: আ গেম অব শ্যাডোস (ইংরেজি) অলমুভিতে শার্লক হোমস: এ গেম অফ শ্যাডোস (ইংরেজি) বক্স অফিস মোজোতে শার্লক হোমস: এ গেম অফ শ্যাডোস (ইংরেজি) রটেন টম্যাটোসে শার্লক হোমস: এ গেম অফ শ্যাডোস (ইংরেজি) মেটাক্রিটিকে শার্লক হোমস: এ গেম অফ শ্যাডোস (ইংরেজি)
বেয়ারের পরীক্ষা

বেয়ারের পরীক্ষা হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা। বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে। ব্রোমিন দ্রবণ পরীক্ষা সঞ্জিত কুমার গুহ। উচ্চ মাধ্যমিক রসায়ন (২য় পত্র) (২০১৬ সংস্করণ)। লেকচার পাবলিকেশন্স লি.। পৃষ্ঠা ১৫৫। আইএসবিএন 978-984-90643-3-6।  ড. গাজী মোঃ আহসানুল কবীর, ড. মোঃ রবিউল ইসলাম। উচ্চ মাধ্যমিক রসায়ন (২য় পত্র) (২০১৫ সংস্করণ)। এবাকাস পাবলিকেশন্স লি.। পৃষ্ঠা ১৫১। আইএসবিএন 978-984-33-7676-3।  "Explanation from a qualitative analysis lab"। ২৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।  রসায়ন প্রবেশদ্বার
নামাঙ্কিত বিক্রিয়া

নামাঙ্কিত বিক্রিয়া হল রাসায়নিক বিক্রিয়া যার নাম এর আবিষ্কারক/আবিষ্কারকসমূহের নামে রাখা হয়। জনপ্রিয় কিছু নামাঙ্কিত বিক্রিয়া হুল উর্টজ বিক্রিয়া, ক্লেইজেন ঘনীভবন বিক্রিয়া, ফ্রিডেল ক্র্যাফটস অ্যাসাইলেশন, ডায়েলস-অ্যাল্ডার বিক্রিয়া ইত্যাদি। হাজারো জৈব বিক্রিয়ার মধ্যে শ'খানেক জনপ্রিয় বিক্রিয়াই নামাঙ্কিত। এইসব বিক্রিয়াসমূহের উপর অনেক বইও লেখা হয়েছে। রসায়নের বিশ্বকোষ মার্ক ইনডেক্সেও নামাঙ্কিত বিক্রিয়াসমূহ নিয়ে পৃথক সূচী আছে। বিংশ শতকে জৈব রসায়নের ক্রমান্নয়ন ঘটতে থাকে এবং সেই সাথে রসায়নবিদগণ সাংশ্লেষিক ক্ষেত্রে গুরুত্বপূর্ণ বিক্রিয়াসমূহের নাম তাদের আবিষ্কারক/দের নামে রাখতে শুরু করেন। কিছু ক্ষেত্রে নামটা নিছকই সাংকেতিক। কিছু বিক্রিয়ার ক্ষেত্রে আদৌ সেই বিজ্ঞানী এই বিক্রিয়া আবিষ্কারই করেননি। পুমারের পুনর্বিন্যাস, পিনিকের জারণ এবং বির্চ বিজারণ বিক্রিয়া এর মধ্যে উল্লেখযোগ্য। যদিও বিক্রিয়ার কৌশল কিংবা বিক্রিয়ক-উৎপাদ দেখে বিক্রিয়ার নামকরণের পন্থা রয়েছে (যেমন ইউপ্যাক নোমেনক্লেচার ফর ট্রান্সফর্মেশনস), তবুও বর্ণনাত্মক বিক্রিয়াসমূহের ক্ষেত্রে বিক্রিয়ার কোনো একটি নির্দিষ্ট নামই অধিক কার্যকর। জৈব বিক্রিয়াসমূহের তালিকা উইকিঅভিধানে নামাঙ্কিত বিক্রিয়া শব্দটি খুঁজুন। অর্গানিক কেমিস্ট্রি। ব্যারন'স। ২০০২। পৃষ্ঠা ১০৯। আইএসবিএন 0-7641-1925-7।  আলফ্রেড হ্যাসনার, সি. স্টামার (২০০২)। অর্গানিক সিন্থেসেস বেইজড অন নেইম রিঅ্যাকশনস। এলসেভিয়ের। পৃষ্ঠা ১০৯। আইএসবিএন 0-08-043260-3।  জি জ্যাক লি (২০০৩)। নেইম রিঅ্যাকশনস: আ কালেকশন অব ডিটেইলড রিঅ্যাকশন মেকানিজম। স্প্রিঙ্গার। আইএসবিএন 3-540-40203-9।  ব্র্যাডফোর্ড পি. মুন্ডি, মাইকেল জি. এলার্ড, ফ্রাঙ্ক জি., জুনিয়র ফ্যাভালরো (২০০৫)। নেইম রিঅ্যাকশন অ্যান্ড রিয়েজেন্টস ইন অর্গানিক সিন্থেসেস। উইলি। আইএসবিএন 0-471-22854-0। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) জে. এফ. বার্নেট (১৯৬৫)। "অর্গানিক নেইম রিঅ্যাকশনস। আ কন্ট্রিবিউশন টু দ্য টার্মিনোলজি অব অর্গানিক কেমিস্ট্রি, বায়োকেমিস্ট্রি অ্যান্ড থিওরিটিকাল অর্গানিক কেমিস্ট্রি। হেলমুট ক্রচ এবং ওয়ের্নার কুন্জ। জন এম. হার্কিন উইলি, নিউ ইয়র্ক, ১৯৬৪ এর ২য় সংষ্করণ থেকে অনূদিত, xxiv + ৬২০ পৃষ্ঠা। ইলাস. $১৬"। বিজ্ঞান। ১৪৭ (৩৬৫৯): ৭২৬–৭২৭। ডিওআই:10.1126/science.147.3659.726। বিবকোড:1965Sci...147..726K।
সাঈদ খোকন

সাঈদ খোকন (জন্ম ১৯ জুন ১৯৭০) একজন বাংলাদেশী ব্যবসায়ি, রাজনীতিবিদ এবং ঢাকা দক্ষিণ সিটি কর্পোরেশনের প্রথম মেয়র ছিলেন। তিনি এ সিটি কর্পোরেশনের প্রথম নির্বাচিত মেয়র এবং ঢাকা ৬ আসনের সাবেক সংসদ সদস্য। তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। সাঈদ খোকন ১৯৭০ সালের ১৯ জুন ঢাকায় জন্মগ্রহণ করেন। তার পিতার নাম মোহাম্মদ হানিফ ও মাতার নাম ফাতেমা খাতুন। হানিফ ছিলেন ঢাকা মহানগর আওয়ামী লীগের সাবেক সভাপতি এবং অবিভক্ত ঢাকা সিটি কর্পোরেশনের প্রথম মেয়র। খোকন, ব্রিটিশ শাসনামলে সরদারি প্রথা বিলোপের প্রাক্কালে পুরান ঢাকার অন্যতম প্রভাবশালী ব্যক্তিত্ব মাজেদ সরদারের দৌহিত্র। খোকন ১৯৭৫ সালে ঢাকার আহমেদ বাওয়ানী একাডেমীতে তার শিক্ষাজীবন শুরু করেন। ১৯৮৬ সালে মাধ্যমিক সম্পন্ন করার পর সরকারি শহীদ সোহরাওয়ার্দী কলেজ থেকে ১৯৮৮ সালে উচ্চ মাধ্যমিক সম্পন্ন করেন। ১৯৯০ সালে ঢাকা সিটি কলেজ থেকে স্নাতক ডিগ্রি লাভ করেন। খোকন ১৯৮৭ সালে আওয়ামী লীগে যোগদান করে ঢাকা মহানগরের ৩৩ নাম্বার ওয়ার্ড শাখার আইন বিষয়ক সম্পাদক হন। ২০০১ সালে অষ্টম জাতীয় সংসদ নির্বাচনে তিনি ঢাকা-৭ আসন থেকে আওয়ামী লীগের মনোনয়নে সংসদ সদস্য প্রার্থী হিসেবে পরাজিত হন। তিনি ২০০৪ সালে ঢাকা মহানগর আওয়ামী লীগের সাংগঠনিক সম্পাদক হিসেবে মনোনীত হন। ২০১৫ সালের ২৮ এপ্রিল ঢাকা দক্ষিণ সিটি করপোরেশনের মেয়র নির্বাচনে ৫ লাখ ৩৫ হাজার ২৯৬ ভোট পেয়ে তিনি মেয়র নির্বাচিত হন। ৬ মে তিনি মেয়র হিসেবে শপথ গ্রহণ করেন। খোকন ব্যক্তিগত জীবনে ১৯৯৬ সালে ফারহানা আলমের সাথে বিবাহ বন্ধনে আবদ্ধ হন। "আওয়ামী লীগের কেন্দ্রীয় কমিটিতে সাঈদ খোকন"। বাংলাদেশ প্রতিদিন (ইংরেজি ভাষায়)। সংগ্রহের তারিখ ১২ জানুয়ারি ২০২০।  জনকণ্ঠ, দৈনিক। "জাতীয় সংসদ বিলুপ্ত ঘোষণা"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৮-২৬।  "Story of Sayeed Khokon"। ২৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২০।  "ঢাকাবাসীই সাঈদ খোকনের পিতা"। বাংলানিউজ। সংগ্রহের তারিখ ১২ জানুয়ারি ২০২০।  "সাঈদ খোকন"। প্রথম আলো। সংগ্রহের তারিখ ১২ জানুয়ারি ২০২০।  "পুনর্বাসনের ব্যবস্থা করার পর হকার উচ্ছেদ : সাঈদ খোকন"। প্রথম আলো। ৫ মে ২০১৬। সংগ্রহের তারিখ ২৩ অক্টোবর ২০১৬।  "সিটি নির্বাচনে আওয়ামী লীগ সমর্থিত প্রার্থীরাই জয়ী"। বিবিসি বাংলা। ২৯ এপ্রিল ২০১৫।  "তিন মেয়রের সাক্ষাৎকার > কাজের মূল্যায়নের ভার নগরবাসীর ওপর : সাঈদ খোকন"। www.bhorerkagoj.com। ৭ মে ২০১৬। ১ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৯।
অ্যালকাইন জিপার বিক্রিয়া

অ্যালকাইন জিপার বিক্রিয়া হল একটি জৈব বিক্রিয়া যা অভ্যন্তরীণ অ্যালকাইন বন্ধনধারণকারী জৈব যৌগকে প্রান্তীয় অ্যালকাইনে পলিমারাইজ করে। বিজ্ঞানী চার্লস অ্যালেন ব্রাউন এবং আয়াকো ইয়ামাশিতা ১৯৭৫ সাল এই বিক্রিয়া ব্যাখ্যা করেন। এই পলিমারকরণ বিক্রিয়া সরল-শিকলবিশিষ্ট অ্যালকাইন এবং অ্যাসিটাইলিনিক অ্যালকোহলের ক্ষেত্রে ঘটে এবং দীর্ঘ-শিকল হাইড্রোকার্বনসমূহের দূরবর্তী মূলকে পৌছানোর কার্যকর উপায় দান করে। এই বিক্রিয়ার জন্য শক্তিশালী ক্ষারের প্রয়োজন হয়। ব্রাউন এবং ইয়ামাশিতা এই বিক্রিয়ার জন্য পটাশিয়াম ১,৩-ডাইঅ্যামিনোপ্রোপানাইড ব্যবহার করেছিলেন। ১,৩-ডাইঅ্যামিনোপ্রোপানাইড দ্রাবকে পটাশিয়াম হাইড্রাইড মিশিয়ে ইন সিটু প্রক্রিয়ায় এটি তৈরি হয়েছিল। পটাশিয়াম হাইড্রাইডের ব্যয়বহুল এবং বিপজ্জনক প্রকৃতির কারণে এই প্রক্রিয়ার বিকল্প পথ আবিষ্কৃত হয়েছে। তবে ১,৩-ডাইঅ্যামিনোপ্রোপেনের বিকল্প হিসেবে ইথাইলিনডাইঅ্যামিন ব্যবহার করেও কাঙ্ক্ষিত ফল পাওয়া যায়নি। উদাহরণস্বরূপ ২-ডেকাইন-১-অল থেকে ৯-ডেকাইন-আ-অল সংশ্লেষণে, পটাশিয়াম টার্ট বিউটঅক্সাইডের উপস্থিতিতে ১,৩-ডাইঅ্যামিনোপ্রোপেনের লিথিয়াম লবণ মাত্র ৮৫% উৎপাদ তৈরি করতে পারে। HO–CH2C≡C–(CH2)6CH3 → HO(CH2)8–C≡CH সি. এ. ব্রাউন এবং এ. ইয়ামাশিতা (১৯৭৫)। "জৈব বিক্রিয়ার স্যালাইন হাইড্রাইড এবং সুপারবেইজসমূহ. IX. অ্যাসিটাইলিন জিপার. Exceptionally facile contrathermodynamic multipositional isomeriazation of alkynes with potassium 3-aminopropylamide"। জে. আম. কেম. সক.। ৯৭ (৪): ৮৯১–৮৯২। ডিওআই:10.1021/ja00837a034।  সুজানে আর. আব্রামস এবং এঞ্জেলা সি. শ (১৯৮৮)। ট্রিপল বন্ড আইসোমারাইজেশন: ২- থেকে ৯-ডেকাইন-১-অল। ৬৬। পৃষ্ঠা ১২৭।  রসায়ন প্রবেশদ্বার
বেনকিসার বিক্রিয়া

বেনকিসার বিজারণ বিক্রিয়া হল পলিসাইক্লিক অ্যারোমেটিক হাইড্রোকার্বনের হাইড্রোজেনেশান বিক্রিয়া। নিম্ন আণবিক ভরের অ্যামিন দ্রাবক হিসেবে, এবং সেই সাথে লিথিয়াম বা ক্যালসিয়াম ধাতু ব্যবহার করে মূলত ন্যাপথালিনের হাইড্রোজেনেশান করা হয়। এই বিক্রিয়াটি বির্চ বিজারণ বিক্রিয়ার আদলে সম্পন্ন হয়, যেখানে অ্যামোনিয়া দ্রাবক হিসেবে ব্যবহৃত হয়। এই বিক্রিয়ার মাধ্যমে অ্যামোনিয়ার স্ফূটনাঙ্কের (-৩৩°সে.) চেয়ে কম তামপাত্রাতেও বিক্রিয়া সম্পন্ন করা সম্ভব হয়েছে। বিক্রিয়ার জন্য ইথাইলঅ্যামিন-ডাইমিথাইলঅ্যামিন দ্রাবকে ন্যাপথালিনের সাথে লিথিয়াম মেশানো হয় এবং প্রধান উৎপাদ হিসেবে উৎপন্ন হয় বাইসাইক্লো[৩.৩.০]ডেক-(১,৯)-ইন, বাইসাইক্লো[৩.৩.০]ডেক-(১,২)-ইন এবং বাইসাইক্লো[৩.৩.০]ডেকেন। "Lithium and amine dissolving metal reduction"। ১৮ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।  এডউইন এম. কায়সের এবং রবার্ট এ. বেনকিসার "Δ9,10-Octalin" Org. Synth. ১৯৭০, ভলিউম ৫০, পৃষ্ঠা ৮৮ff. ডিওআই:10.15227/orgsyn.050.0088 মার্ক ইনডেক্স, ১৩তম সংস্করণ. বির্চ বিজারণ ওয়েব্যাক মেশিনে আর্কাইভকৃত ৭ জানুয়ারি ২০০৯ তারিখে, ইনস্টিটিউট অব কেমিস্ট্রি, স্কোপজে, মেসিডোনিয়া রসায়ন প্রবেশদ্বার
শ্রীচক্র

চারিটি বৃহৎ ত্রিভূজ উর্দ্ধমুখী যাহাকে শিব-ত্রিভূজ বলা হয় ও পাঁচটি বৃহৎ ত্রিভূজ নিম্নমুখী যাহা শক্তি-ত্রিভূজ রূপে রহিয়া উভয় উভয়ের সহিত যৌগিক অবস্থা সৃষ্টি করিয়াছে। ৪টি উর্দ্ধমুখী ত্রিভূজের মোট ৪x৩ = ১২টি শূণ্য স্থানের বা দ্বাদশ রাশি নির্দ্দেশ করিতেছে, আর, ৫টি নিম্নমুখী ত্রিভূজ ৫x৩ = ১৫টি তিথি বা চন্দ্রকলা নির্দ্দেশ করিতেছে। আর, এই উভয়ের যোগফল ১২+১৫ = ২৭টি খণ্ডরূপ “নক্ষত্র” নির্দ্দেশ করিতেছে। পুনরায়, শিব ও শক্তি ত্রিভূজ গুলি একে অপরের মধ্যে প্রবেশ করার বা যুক্ত হওয়ার কারণে, - সর্ব্বমোট ৪৩টি ত্রিভূজ সৃষ্টি করিতেছে।
জেইসেল পরীক্ষা

জেইসেল পরীক্ষা বা জেইসেল নির্ণয় হল এস্টার বা ইথারের উপস্থিতি শনাক্তকরণের একটি রাসায়নিক পরীক্ষা। বিক্রিয়াটি চেক রসায়নবিদ সাইমন জেইসেল (১৮৫৪-১৯৩৩) এর নামাঙ্কিত। এই গুণগত বিশ্লেষণে প্রথমে একটি টেস্টটিউবে নমুনার সাথে এসিটিক এসিড এবং হাইড্রোজেন আয়োডাইড মিশ্রণের বিক্রিয়া ঘটানো হয়। ফলাফল হিসেবে ইথার এবং এস্টার অ্যালকাইল আয়োডাইডের অধঃক্ষেপ তৈরি করে যথাক্রমে অ্যালকোহল বা কার্বোক্সিলিক এসিডে পরিণত হয়। এই মিশ্রণকে উত্তপ্ত করা হলে মিশ্রণের উপাদান গ্যাসের সাথে বিক্রিয়া করে। তখন মারকারি(২) নাইট্রেট দ্বারা সম্পৃক্ত একটি কাগজ টেস্টটিউবের মুখে ধরা হয়। কোনো অ্যালকাইল আয়োডাইড উপস্থিত থাকলে মারকারির সাথে বিক্রিয়া করে মারকারি(II) আয়োডাইড গঠন করে, যার বর্ণ লাল কিংবা হলুদ হয়। মিথোক্সি (-OCH3) মূলক শনাক্তকরণেও এই বিক্রিয়া ব্যবহৃত হয়; তবে এক্ষেত্রে সিলভার নাইট্রেট দ্রবণের সাথে আয়োডোমিথেনের পাতন করা হয়, যার ফলশ্রুতিতে সিলভার আয়োডাইডের অধঃক্ষেপ তৈরি হয়। এই অধঃক্ষেপের ফিল্টার এবং ওজন নির্ণয়ের মাধ্যমে আয়োডিন পরমাণুর সংখ্যা নির্ণয় করা যায় এবং এর উপর ভিত্তি করে শনাক্ত করা যায় মিথক্সি গ্রুপের উপস্থিতি। সাংশ্লেষিক প্রয়োগ: এস. জেইসেল (১৮৮৫)। Monatshefte für Chemie 6 (জার্মান ভাষায়)। পৃষ্ঠা ৯৮৯। [স্থায়ীভাবে অকার্যকর সংযোগ] এস. জেইসেল (১৮৮৬)। Monatshefte für Chemie 7 (জার্মান ভাষায়)। পৃষ্ঠা ৪০৭। [স্থায়ীভাবে অকার্যকর সংযোগ] ভি. প্রে (১৯৪১)। Chemische Berichte 74 (ইংরেজি ভাষায়)। পৃষ্ঠা ৩৫০। ২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।  লাঞ্জ (১৯৬২)। J Org Chem 27 (জার্মান ভাষায়)। পৃষ্ঠা ২০৩৭।  "Ziesel Reaction" (ইংরেজি ভাষায়)। ৩০ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।  অ্যানিসোল এবং মিথাইলবেনজোয়েটের পরীক্ষাভিত্তিক শনাক্তকরণ (ইংরেজি) রসায়ন প্রবেশদ্বার
ওয়ান ডিরেকশন

ওয়ান ডিরেকশন হচ্ছে লন্ডন ভিত্তিক একটি ব্রিটিশ সঙ্গীতদল। এই দলের সদস্যগণ হলেন নিয়াল হোরান, লুইস টমিলসন, লিয়াম পেনে এবং হ্যারি স্টাইলস এবং জায়ান মালিক ২৫ মার্চ ২০১৫ পূর্ব পর্যন্ত এর সদস্য ছিলেন। ২০১০ সালে ব্রিটিশ টেলিভিশনের গানের প্রতিযোগিতা দি এক্স ফ্যাক্টর অনুষ্ঠানের সপ্তম আসরে তৃতীয় হওয়ার পর গ্রুপটি সিমন কোয়েলের সাইকো রেকর্ডের সাথে চুক্তিবদ্ধ হয়। সামাজিক যোগাযোগ মাধ্যমে আন্তর্জাতিকভাবে সাফল্যের পাশাপাশি ওয়ান ডাইরেকশনের পাঁচটি অ্যালবাম “আপ অল নাইট” (২০১১), “টেইক মি হোম” (২০১২), “মিড নাইট মেমরি” (২০১৩), “ফোর” (২০১৪) এবং “মেইড ইন দা এ.এম.” (২০১৫) মুক্তি পেয়েছে। এই অ্যালবামসমূহের বিভিন্ন গান বেশ কয়েক সপ্তাহ ধরে বিভিন্ন দেশের টপ চার্টে ছিল, এবং উল্লেখযোগ্য হিট এককসমূহ হল "হোয়াট মেকস ইউ বিউটিফুল", "লিভ হোয়াইল উই আর ইয়ং", "বেস্ট সং এভার", "স্টোরি অব মাই লাইফ" এবং "ড্র্যাগ মি ডাউন"। ওয়ান ডিরেকশন মোট ছয়টি ব্রিট পুরস্কার, চারটি এমটিভি মিউজিক ভিডিও পুরস্কার, এগারটি এমটিভি ইউরোপ মিউজিক পুরস্কার, সাতটি আমেরিকান মিউজিক পুরস্কার (যাতে ২০১৪ এবং ২০১৫ সালের সেরা গায়ক পুরস্কার ছিল), এবং আটাশটি টিন চয়েস পুরস্কারসহ আরও অনেক পুরস্কার লাভ করে। আপ অল নাইট(২০১১) টেইক মি হোম (২০১২) মিড নাইট মেমরিস (২০১৩) ফোর(২০১৪) মেইড ইন দা এ.ম.(২০১৫) দি এক্স ফ্যাক্টর(ইউকে সিরিজ ৭) আপ অল নাইটঃ দ্য লাইভ ট্যুর ওয়ান ডিরেকশনঃ দিস ইজ আস ওয়ান ডিরেকশনঃ হোয়ার উই আর http://www.digitalspy.com/tv/the-x-factor/news/a331792/nicole-scherzinger-i-did-simon-cowell-a-favour-with-one-direction/ http://www.capitalfm.com/artists/one-direction/news/brit-awards-2012-british-single/
বেলা অবেলা কালবেলা

বেলা অবেলা কালবেলা আধুনিক বাংলা কবিতার পথিকৃৎকবি জীবনানন্দ দাশের সপ্তম কাব্যগ্রন্থ। কবির মৃত্যুর পর তাঁর কনিষ্ঠ ভ্রাতা অশোকানন্দ দাশ ১৯৬১ খ্রিস্টাব্দে (১৩৬৮ বঙ্গাব্দ) এ কাব্যগ্রন্থটি প্রকাশ করেছিলেন। এ কাব্যগ্রন্থটি প্রকাশের বহু আগে ১৯৫৪-এর ২২ অক্টোবর এক ট্র্যাম দুর্ঘটনায় আহত হয়ে জীবনানন্দ লোকান্তরিত হয়েছিলেন। জীবদ্দশায় ১৯৪৮ খ্রিস্টাব্দে তাঁর প্রকাশিত সর্বশেষ কাব্যগ্রন্থ হলো সাতটি তারার তিমির।
কামরুল ইসলাম রাব্বি

অন্য ব্যবহারের জন্য, দেখুন কামরুল ইসলাম (দ্ব্যর্থতা নিরসন)। কামরুল ইসলাম (জন্ম: ১০ ডিসেম্বর, ১৯৯১) পটুয়াখালীতে জন্মগ্রহণকারী বাংলাদেশের আন্তর্জাতিক ক্রিকেটার। বাংলাদেশ ক্রিকেট দলের সদস্য। রাব্বি নামে সমধিক পরিচিত কামরুল ইসলাম ঘরোয়া প্রথম-শ্রেণীর ক্রিকেট ও লিস্ট এ ক্রিকেটে বরিশাল বার্নার্স, বাংলাদেশ এ, কুমিল্লা ভিক্টোরিয়ান্স, বাংলাদেশ ক্রিকেট বোর্ড একাদশ, বিসিবি নির্বাচিত একাদশের পক্ষে খেলেছেন। দলে তিনি মূলতঃ ডানহাতে মিডিয়াম ফাস্ট বোলিং করে থাকেন। এছাড়াও ডানহাতে নিচের সারিতে ব্যাটিং করে থাকেন তিনি। খুব অল্প বয়সেই ২০০৮-০৯ মৌসুম থেকে অদ্যাবধি বরিশাল বিভাগের প্রতিনিধিত্ব করছেন। অক্টোবর, ২০০৮ সালে সিলেট বিভাগের বিপক্ষে প্রথম-শ্রেণীর ক্রিকেটে অভিষেক ঘটে তার। ঐ খেলায় তাকে ব্যাটিং করতে হয়নি। কিন্তু বল হাতে নিয়ে ষোলো ওভারে পেয়েছেন ৩/৩৩। এছাড়াও বাংলাদেশ প্রিমিয়ার লীগে বরিশাল বার্নার্সের পক্ষে খেলছেন তিনি। ২০০৯ সাল থেকে অনূর্ধ্ব-১৯ দলের পক্ষে খেলছেন। পাকিস্তান ও শ্রীলঙ্কার বিপক্ষে চার উইকেট লাভের ফলে ২০১০ সালের অনূর্ধ্ব-১৯ ক্রিকেট বিশ্বকাপে বাংলাদেশের প্রতিনিধিত্ব করার সুযোগ লাভ করেন। ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশাল তাকে কিনে নেয়। ৮ ডিসেম্বর ২০২০, মিনিস্টার গ্রুপ রাজশাহীর বিপরীতে নুরুল হাসান, নাজমুল হোসেন শান্ত ও ফরহাদ রেজাকে পর পর তিনটি বলে তুলে নিয়ে টি২০ ক্রিকেটে নিজের প্রথম হ্যাট্রিক লাভ করেন। নভেম্বর, ২০১৫ সালে সফরকারী সফরকারী জিম্বাবুয়ের বিপক্ষে একদিনের আন্তর্জাতিকের সিরিজে অংশ নেয়ার জন্য তাকে মনোনীত করা হয়। ২০ অক্টোবর, ২০১৬ তারিখে সফরকারী ইংল্যান্ডের বিপক্ষে তার টেস্ট অভিষেকে হয়। "Kamrul Islam Rabbi"। CricketArchive। সংগ্রহের তারিখ ২১ জুলাই ২০১৬।  "FC debut for Rabbi - National Cricket League, Barisal Division v Sylhet Division"। ESPN Cricinfo। সংগ্রহের তারিখ ২০ অক্টোবর ২০১৬।  Correspondent, Staff। "Players Draft : Complete List – Bangabandhu T20 Cup 2020 | Bangladesh Cricket Board" (ইংরেজি ভাষায়)। ১৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০।  "Dhaka pick Mushy, Shakib landed by Khulna"। The Daily Star। ১২ নভেম্বর ২০২০। ৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০২০।  "Parvez Hossain Emon's 100, Rabbi's hat-trick, Tamim's fifty hand Barishal win"। www.espncricinfo.com। সংগ্রহের তারিখ ৮ ডিসেম্বর ২০২০।  "Uncapped Rabbi picked for Zimbabwe ODIs"। ESPN Cricinfo। সংগ্রহের তারিখ ১ নভেম্বর ২০১৫।  "England tour of Bangladesh, 1st Test: Bangladesh v England at Chittagong, Oct 20 ,2016"। সংগ্রহের তারিখ ২০ অক্টোবর ২০১৬।  অলোক কাপালি মাশরাফি বিন মর্তুজা বরিশাল বার্নার্স ২০১৬-১৭ ইংল্যান্ড ক্রিকেট দলের বাংলাদেশ সফর Kamrul Islam Rabbi at ESPNcricinfo
কল্পলৌকিক ও বৈজ্ঞানিক সমাজতন্ত্র

কল্পলৌকিক ও বৈজ্ঞানিক সমাজতন্ত্র (জার্মান: Die Entwicklung des Sozialismus von der Utopie zur Wissenschaft) ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য কল্পলৌকিক ও বৈজ্ঞানিক সমাজতন্ত্র শিরোনামটি গৃহীত হয়। প্রাথমিকভাবে এই বইটি তার পূর্বের বই এ্যান্টি-ডুরিং গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন। বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ। ইয়েভগেনিয়া স্তেপানভা, এঙ্গেলস ন্যাশনাল বুক এজেন্সি প্রা. লি., দ্বিতীয় মুদ্রণ সেপ্টেম্বর ২০১২, কলকাতা, পৃষ্ঠা ১৫৫